rejauldu/bengali-wikipedia huggingface dataset:
মাতেউ হাউমে মোরে বাউসা (; জন্ম: ২ মার্চ ২০০০; মাতেউ মোরে নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব মানাকোর এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলে থাকেন।  স্পেনীয় ফুটবল ক্লাব পেত্রার যুব পর্যায়ের হয়ে খেলার মাধ্যমে মোরে ফুটবল জগতে প্রবেশ করেছেন এবং পরবর্তীকালে মানাকোর, মায়োর্কা এবং বার্সেলোনার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, জার্মান ক্লাব বরুসিয়া ডর্টমুন্ড ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; বরুসিয়া ডর্টমুন্ড ২-এর হয়ে তিনি ১১ ম্যাচে অংশগ্রহণ করেছেন। ২০১৯–২০ মৌসুমেই তিনি জার্মান ক্লাব বরুসিয়া ডর্টমুন্ডে যোগদান করেছেন।  ২০১৬ সালে, মোরে স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।  দলগতভাবে, মোরে এপর্যন্ত ৩টি শিরোপা জয়লাভ করেছেন, যার মধ্যে ১টি বার্সেলোনার হয়ে, ১টি বরুসিয়া ডর্টমুন্ডের হয়ে এবং ১টি স্পেনের হয়ে জয়লাভ করেছেন।  প্রারম্ভিক জীবন মাতেউ হাউমে মোরে বাউসা ২০০০ সালের ২রা মার্চ তারিখে স্পেনের পেত্রায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মোরে স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৭ সালে তিনি স্পেন অনূর্ধ্ব-১৭ দলের হয়ে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে পূর্ণ সময় শেষে তার দল ইংল্যান্ড অনূর্ধ্ব-১৭ দলের সাথে ২–২ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত করে উক্ত প্রতিযোগিতার ইতিহাসে নবমবারের মতো শিরোপা ঘরে তুলতে সক্ষম হয়েছিল। একই বছরে তিনি স্পেন অনূর্ধ্ব-১৭ দলের হয়ে ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ফাইনালে তার দল ইংল্যান্ড অনূর্ধ্ব-১৭ দলের কাছে ৫–২ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৫ ম্যাচে ৩টি গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৭ সালের ৩রা মে তারিখে তুরস্ক অনূর্ধ্ব-১৭ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।  তথ্যসূত্র  বহিঃসংযোগ              বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বরুসিয়া ডর্টমুন্ড ২-এর খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড় বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:রেগিওনাললিগার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:জার্মানিতে স্পেনীয় প্রবাসী ক্রীড়াবিদ বিষয়শ্রেণী:স্পেনীয় পুরুষ ফুটবলার বিষয়শ্রেণী:৩. লিগার খেলোয়াড় বিষয়শ্রেণী:রিয়াল ক্লাব দেপোর্তিভো মায়োর্কার খেলোয়াড়
দিশু জেলা আফগানিস্তানের হেলমান্দ প্রদেশের দক্ষিণে অবস্থিত একটি জেলা। জেলাটি পাকিস্তান সীমান্তের পাশাপাশি অবস্থান করছে। ২০১২ সালের আদমশুমারী অনুযায়ী এখানকার জনসংখ্যা ছিল প্রায় ১৯,৯০ জন এর মত, যার মধ্যে ৮০% পশতু এবং ২০% বেলুচি সম্প্রদায়ের। দিশু গ্রামটি হচ্ছে জেলাটির কেন্দ্রীয় শহর। এছাড়াও জেলাটির বেশিরভাগ বসতিগুলি হেলমান্দ নদীর পাশে অবস্থান করছে। অন্যান্য গুরুত্বপূর্ণ শহরের মধ্য রয়েছে বাহরাঞ্চা শহর।  তথ্যসূত্র  বহিঃসংযোগ  বসতিগুলির মানচিত্র এআইএমএস, মে ২০০২  বিষয়শ্রেণী:হেলমান্দ প্রদেশের জেলা
আলাদীপুর ইউনিয়ন বাংলাদেশের রংপুর বিভাগের দিনাজপুর জেলার ফুলবাড়ী উপজেলার অন্তর্গত একটি ইউনিয়ন পরিষদ।  আয়তন ও জনসংখ্যা  এটি ৪০.২০ বর্গ কি.মি. (১৫.৫২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৭৯৮ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ২১টি।   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:ফুলবাড়ী (দিনাজপুর) উপজেলার ইউনিয়ন
শামীমা আলী লিমা, তিনি লিমা নামে চিত্রজগতে খ্যাতি অর্জন করেন। লিমা নব্বই দশকের একজন জনপ্রিয় বাংলাদেশি অভিনেত্রী, প্রথম নায়িকা চরিত্রে সিনেমায় অভিনয় করেন মাত্র ১৪ বছর বয়সে। কমল সরকার পরিচালিত ছবিটির নাম সুখের আগুন। তিনি ক্যারিয়ারে মোট ২৫ টি ছবিতে অভিনয় করেছেন।  জীবনী লিমা ১৯৯৪ সালে সালমান শাহের বিপরীতে প্রেমযুদ্ধ চলচ্চিত্রে অভিনয় করেছিলেন। এর পরের বছর সালমান শাহ-লিমা জুটির কন্যাদান চলচ্চিত্রটি মুক্তি পায়। নব্বই দশকের শেষদিকে চলচ্চিত্রাঙ্গন থেকে সরে যান লিমা। এরপর তিনি নিউমার্কেট ও মোহাম্মদপুরে বিউটি পার্লার ব্যবসার সাথে যুক্ত হন। বর্তমানে তিনি যুক্তরাষ্ট্রে বসবাস করছেন। প্রাথমিক জীবন  বাংলাদেশের নব্বই দশকের জনপ্রিয় অভিনেত্রী লিমা। পারিবারিক নাম শামীমা আলি লিমা। জন্ম ২২ সেপ্টেম্বর ১৯৭৯, কুমিল্লার দাউদকান্দি, বর্তমানে তিতাস থানায়। বেড়ে ওঠা ঢাকায়। তিন বোনের মধ্যে লিমা সবার বড়। লিমার অভিনয় শুরু শৈশব থেকেই। বাবা একজন মুক্তিযোদ্ধা। ১৯৭১ সালে যুদ্ধের পর ঢাকায় ব্যবসা শুরু করেন। মোহর আলী ছিলেন শিল্পমনস্ক। মোহাম্মদপুরে থাকতেই ‘কুট্টি ভাই’ নামে একজনের সঙ্গে মোহর আলীর পরিচয় হয়। তিনি বাংলাদেশ টেলিভিশনের প্রকৌশলী ছিলেন। তিনিই লিমাকে দেখে বিটিভির অঙ্কুর অনুষ্ঠানে যোগ দিতে বলেন। অঙ্কুরের মধ্যমেই লিমার অভিনয়ের শুরু। তখন লিমার বয়স ৯ বছর। লিমা ক্রমেই অভিনয়, নাচ, গানে ভালো করতে থাকেন। এরপর যুক্ত হন সিনেমায়। মাত্র ৮ বছরের অভিনয়জীবনে ২৫টি সিনেমায় অভিনয় করেন। ১৯৯৮ সালের পর সিনেমা জীবনে ইতি টানেন। অভিনয় ছাড়ার পর লিমা মোহাম্মদপুরে বিউটি পারলারের ব্যবসার সঙ্গে যুক্ত হন।  চলচ্চিত্র  সুখের আগুন  সতী কমলা  প্রেমগীত  হাবিলদার   প্রেমযুদ্ধ  কন্যাদান (১৯৯৫)  গরিবের সংসার  জজ ব্যারিস্টার  বাংলার কমান্ডো  গরিবরাও মানুষ  ঘরের শত্রু  নীল সাগরের তীরে  সতর্ক শয়তান  দুঃসাহস  লড়াই  চাকরানী  আত্মসাৎ  হুলিয়া  আজকের ফয়সালা  নাগ নাগিনীর প্রেম  মন ময়ূরী  অন্যায় অত্যাচার  ক্ষমতার লড়াই  ডাকাত  বাঘা বাঘিনী।  তথ্যসূত্র   বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:১৯৭৭-এ জন্ম
মুষিতস্মৃতিতা হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। মহাযান ঐতিহ্যে এটি গুণী বস্তুর প্রতি আমাদের মনোযোগ ভুলে যাওয়া বা হারানো হিসাবে সংজ্ঞায়িত করা হয়েছে এবং পরিবর্তে এমন বস্তু বা পরিস্থিতির উপর ফোকাস করা যা অ-পুণ্যহীন চিন্তা বা আবেগের উদ্ভব ঘটায়।Guenther (1975), Kindle Locations 976-977.Kunsang (2004), p. 28.   এটি মহাযান অভিধর্ম শিক্ষার বিশ মাধ্যমিক ক্ষতিকর মানসিক কারণের একটি।   তথ্যসূত্র    উৎস   Berzin, Alexander (2006), Primary Minds and the 51 Mental Factors  Guenther, Herbert V. &  Leslie S. Kawamura (1975), Mind in Buddhist Psychology: A Translation of Ye-shes rgyal-mtshan's "The Necklace of Clear Understanding" Dharma Publishing. Kindle Edition.  Kunsang, Erik Pema (translator) (2004). Gateway to Knowledge, Vol. 1. North Atlantic Books.  Nina van Gorkom (2010), Cetasikas, London: Zolag  বিষয়শ্রেণী:বৌদ্ধধর্মে মানসিক কারণ বিষয়শ্রেণী:বৌদ্ধধর্মে ক্ষতিকর চৈতসিক
ঝালাওয়াড় সিটি রেলওয়ে স্টেশন রাজস্থানের ঝালাওয়াড়ে অবস্থিত একটি ছোট রেলওয়ে স্টেশন। এর কোড হল JLWC। এটি ঝালাওয়াড় শহরে পরিষেবা প্রদান করে। স্টেশনটিতে একটি মাত্র প্ল্যাটফর্ম রয়েছে। প্ল্যাটফর্মটি ভালোভাবে আচ্ছাদিত নয়। এখানে জল এবং স্যানিটেশনসহ অনেক সুবিধার অভাব রয়েছে।  গুরুত্বপূর্ণ ট্রেন   ০৫৬১৩/০৫৬১৪ ঝালাওয়াড় সিটি–কোটা প্যাসেঞ্জার স্পেশাল  ৫৯৮৩৭/৫৯৮৩৭ ঝালাওয়াড় সিটি–কোটা প্যাসেঞ্জার  ৫৯৮৩৯/৫৯৮৪০ ঝালাওয়াড় সিটি–কোটা প্যাসেঞ্জার  ২২৯৯৭/২২৯৯৮ ঝালাওয়াড় সিটি–শ্রী গঙ্গানগর সুপারফাস্ট এক্সপ্রেস  তথ্যসূত্র   বিষয়শ্রেণী:রাজস্থানের রেলওয়ে স্টেশন বিষয়শ্রেণী:ঝালাওয়াড় বিষয়শ্রেণী:ঝালাওয়াড় জেলার রেলওয়ে স্টেশন বিষয়শ্রেণী:কোটা রেলওয়ে বিভাগ
বিমলাকান্ত রায়চৌধুরী (২৬ ডিসেম্বর ১৯০৯ - ৫ জুলাই, ১৯৮০) ছিলেন একজন বিশিষ্ট ভারতীয় বাঙালি সঙ্গীত,  সেতার ও সুরবাহার বাদ্যশিল্পী। তার রচিত ভারতীয় সঙ্গীতকোষ গ্রন্থটি সঙ্গীত নাটক অকাদেমি থেকে পুরস্কৃত হয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৮৬,   জন্ম ও সঙ্গীতশিক্ষা জীবন  বিমলাকান্ত রায়চৌধুরীর জন্ম ১৯০৯ খ্রিস্টাব্দের ২৬ ডিসেম্বর  অবিভক্ত বাংলার অধুনা  বাংলাদেশের  রংপুরে। পিতা ব্রজেন্দ্রকান্ত রায়চৌধুরী ছিলেন রংপুরের ভিতরবন্ধের জমিদার এবং মাতা হেমন্তবালা দেবী ছিলেন সঙ্গীতবিদ ব্রজেশকিশোর রায়চৌধুরীর কন্যা এবং সুলেখিকা।  রবীন্দ্রনাথ ঠাকুরের সঙ্গে চিঠিপত্রের মাধ্যমে তার দীর্ঘদিন যোগাযোগ ছিল। বাড়ির সাংস্কৃতিক ও সাঙ্গীতিক পরিবেশে প্রথাগত শিক্ষার সঙ্গে বিমলাকান্ত সঙ্গীতের শিক্ষা নিয়েছিলেন। ১৯২৪ খ্রিস্টাব্দে তিনি শীতলচন্দ্র মুখোপাধ্যায়ের কাছে এসরাজ, শীতলকৃষ্ণ ঘোষের কাছে ধ্রপদ ও খেয়াল, আমীর খানের কাছে সরোদ শিখতে শুরু করেন। শেষে  এনায়েত খানের শিষ্যত্ব গ্রহণ করেন। এছাড়াও, তিনি তার মামা বীরেন্দ্রকিশোর রায়চৌধুরীর কাছেও ধ্রুপদ ও খেয়াল শেখেন। ১৯৩১ খ্রিস্টাব্দে  ইন্টার কলেজিয়েট সঙ্গীত প্রতিযোগিতায় সেতার বাদনে বিমলাকান্ত প্রথম হন। কর্মজীবন ১৯৩২ খ্রিস্টাব্দে বি.এ পাশের পর তিনি গৌরীপুরে মাতামহের কাছে যান এবং তার পরামর্শে পণ্ডিত কেদারনাথ সাংখ্যতীর্থ ও কালীপুরের জ্ঞানদাকান্ত লাহিড়ী চৌধুরীর সহায়তায় সংস্কৃতে রচিত শার্ঙ্গদেবের সঙ্গীতরত্নাকর গ্রন্থ বাংলায় অনুবাদ করেন। ১৯৩২ খ্রিস্টাব্দ থেকেই তিনি  আকাশবাণীর সঙ্গে যুক্ত হন। ১৯৩৮ খ্রিস্টাব্দে গুরু  পণ্ডিত এনায়েত খাঁর মৃত্যু হলে ছাত্রদের সেতার শেখাতে শুরু করেন এবং ১৯৪৮ খ্রিস্টাব্দে ইমদাদখানি স্কুল অফ সেতার  প্রতিষ্ঠা করেন।  ১৯৬৪ খ্রিস্টাব্দে তিনি জার্মানির কোলন বিশ্ববিদ্যালয় থেকে বক্তৃতা ও সঙ্গীত  পরিবেশনের জন্য আমন্ত্রিত হন। পরে ইউরোপের নানা স্থানে সঙ্গীত পরিবেশন করেন। ১৯৬৭ খ্রিস্টাব্দ হতে তিনি কলকাতার বিড়লা আকাদেমি অফ আর্ট অ্যান্ড কালচার সেন্টারে সেতার ও সুরবাহারের অধ্যাপক ছিলেন।  তিনি কলকাতা বিশ্ববিদ্যালয়ের সঙ্গীত অধ্যয়ন পর্ষদের চেয়ারম্যান ছিলেন।  রচনা সমূহ-   হিন্দিতে রচিত সঙ্গীতের  রাগ বিষয়ক গ্রন্থ রাগ ব্যাকরণ  প্রথম 'ভারতীয় জ্ঞানপীঠ' প্রকাশ করে।   তার রচিত দ্য ডিক্সনারি অফ হিন্দুস্থানী ক্লাসিক্যাল মিউজিক গ্রন্থটির বাংলা সংস্করণ ভারতীয় সঙ্গীতকোষ গ্রন্থটি সঙ্গীত নাটক অকাদেমি থেকে পুরস্কৃত হয়।  তাছাড়া, বিমলাকান্ত ছিলেন প্রথম শ্রেণীর কারুশিল্পী, অঙ্কনশিল্পী, জ্যোতির্বিদ এবং শৌখিন জাদুকর। তিনি বিমল দাশগুপ্তর কাছ থেকে ভেন্টিলোকুইজম তথা মায়াস্বর শিখেছিলেন। বিমলাকান্ত লন্ডন ম্যাজিক সার্কেলের আজীবন সদস্য এবং ইন্ডিয়ান ম্যাজিক সার্কেলের সম্পাদক ছিলেন। ম্যাজিকে তার জনপ্রিয় খেলাগুলি ছিল- 'দ্য কার্ড ইন ট্রাঙ্গল', 'এ লেসন ইন্ডিয়ান ম্যাজিক', 'দ্য ফরগটন গেস্ট', 'মঞ্চে দাঁড়িয়ে মুহূর্তে পোষাক পরিবর্তন' ইত্যাদি।  জীবনাবসান বিমলাকান্ত রায়চৌধুরী ১৯৮০ খ্রিস্টাব্দের ৫ জুলাই পরলোক গমন করেন।   তথ্যসূত্র   বিষয়শ্রেণী:১৯০৯-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:রংপুর জেলার ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:ভারতীয় সঙ্গীত শিল্পী বিষয়শ্রেণী:হিন্দুস্তানি সঙ্গীতশিল্পী
<div style="float: left; border: 1.5px solid #228B22; margin: 1px;" class="wikipediauserbox"> {| cellspacing="0" style="width: 238px; background: #8FBC8F;" | style="width: 45px; height: 45px; background: #8FBC8F; text-align: center; font-size: 12pt; color: black; }}}" | 200x55px | style="font-size: 10pt; color: black; padding: 4pt; line-height: 1.25em; }}}" | {{{4|এই ব্যবহারকারীকে প্রায়ই বাসে ভ্রমন করতে হয়}}} | style="width: 45px; height: 45px; background: #8FBC8F; text-align: center; font-size: 12pt; color: black; }}}" | 45px |}বিষয়শ্রেণী:ব্যবহারকারী টেমপ্লেট/জীবন যাপন‎
চায়না বনরুই, (), (Manis crassicaudata) হচ্ছে মানিস গণের বেশ গোলাকার দেহের বনরুই। এই স্তন্যপায়ী প্রাণীদের মাথা ছোট ও সূচালো এবং মুখ সরু। নাক মাংসল ও এর প্রান্তদেশে নাসারন্ধ্র; জিহ্বা সরু। মাথাসহ দেহের দৈর্ঘ্য ৪৮-৫৮ সেমি, লেজ ২৬-৪০ সেমি ও ওজন ২-৯ কেজি।জিয়া উদ্দিন আহমেদ সম্পাদিত, বাংলাদেশ উদ্ভিদ ও প্রাণী জ্ঞানকোষ, ২৭ খণ্ড, বাংলাদেশ এশিয়াটিক সোসাইটি, জুন, ২০১১; পৃষ্ঠা-১০৯-১১০।  স্বভাব  আবাসস্থল ও বিস্তৃতি বাংলাদেশে এ প্রজাতির বিস্তৃতির সুনির্দিষ্ট তথ্য নেই। পশ্চিমে নেপাল হয়ে ভারত, হিমালয়ের পূর্বাঞ্চল, মায়ানমার ও চীনে বিস্তৃত। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৫ চিত্রশালা  তথ্যসূত্র  বহিঃসংযোগ  বিষয়শ্রেণী:বনরুই   বিষয়শ্রেণী:এশিয়ার স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:নেপালের স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:বাংলাদেশের স্তন্যপায়ী বিষয়শ্রেণী:থাইল্যান্ডের স্তন্যপায়ী বিষয়শ্রেণী:তাইওয়ানের স্তন্যপায়ী বিষয়শ্রেণী:১৭৫৮-এ বর্ণিত প্রাণী বিষয়শ্রেণী:লাওসের স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:১৭৫৮-এ বর্ণিত স্তন্যপায়ী বিষয়শ্রেণী:ভুটানের স্তন্যপায়ী বিষয়শ্রেণী:চীনের স্তন্যপায়ী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
বৈষম্য ২০১৪ সালে মুক্তিপ্রাপ্ত বাংলাদেশী বাংলা ভাষার শিশুতোষ চলচ্চিত্র। ছায়াছবিটি পরিচালনা করেছেন জার্মানপ্রবাসী বাংলাদেশী চলচ্চিত্র নির্মাতা অ্যাডাম দৌলা। এই ছায়াছবিটির কাহিনী, চিত্রনাট্য ও সংলাপ লিখেছেন অ্যাডাম দৌলা। মোহাম্মদ হোসেন জেমির প্রযোজনায় ছায়াছবিটি প্রযোজনা ও পরিবেশনা করেছে কীর্তনখোলা প্রোডাকশান হাউজ। প্রধান চরিত্রে অভিনয় করেছেন আবীর হোসেন অঙ্কন, অ্যাডাম দৌলা, মিতা চৌধুরী প্রমুখ। চলচ্চিত্রটি ৩৯তম জাতীয় চলচ্চিত্র পুরস্কারে শ্রেষ্ঠ শিশুশিল্পী ও শ্রেষ্ঠ চিত্রগ্রাহক বিভাগে পুরস্কার অর্জন করে।   কাহিনী সংক্ষেপ  ধনী পরিবারের ছেলে জেমি চৌধুরী। ঢাকার একটি নামীদামী ইংরেজি মাধ্যম স্কুলে পড়াশুনা করে। কিন্তু ধনী পরিবারের সন্তান হওয়ায় সে বেশ অহংকারী, উদ্ধত ও জেদি। গরীব মানুষকে সে মানুষ বলেই মনে করে না এবং তুচ্ছ-তাচ্ছিল্য করে। স্কুলে অন্য ছাত্রদের র‍্যাগ দেওয়া, শিক্ষকের সাথে বেয়াদবি করা, কথায় কথায় গাড়িচালকের চাকরি খেয়ে দেওয়ার হুমকি আর ছুটিতে মালয়েশিয়া, সিঙ্গাপুর, জার্মানিতে ভ্রমণের গল্প, মায়ের সাথে খারাপ ব্যবহার করা, বোনের সাথে খেলতে গিয়ে তাকে পুড়িয়ে দেওয়া - এসব করে দিন কাটে তার। এতে তার বাবা অমিত চৌধুরী তার উপর বিরক্ত হন। তাই স্কুল গ্রীষ্মের ছুটিতে বন্ধ হয়ে গেলে জেমিকে নিজের অফিসে নিয়ে আসেন। সেখানে কথা বলার এক পর্যায়ে সে তার বাবার কিচেনওয়্যারের ব্যবসাকে ‘হাড়িপাতিলের’ ব্যবসা বলে তাচ্ছিল্য করে। অমিত চৌধুরী জীবনের কঠোর বাস্তবতা সম্পর্কে শিক্ষা দেওয়ার জন্য একটি ননস্টিক সসপ্যান তিন হাজার টাকায় বিক্রি করতে বলে তাকে অফিস থেকে বের করে দেন এবং এটি বিক্রি না করা পর্যন্ত যেন সে বাড়ি না আসে। বিস্মিত ও ক্রুদ্ধ জেমি বাবার অফিস থেকে বের হয়ে বাড়ি ফেরার চেষ্টা করে। কিন্তু সবসময় গাড়িতে চলে অভ্যস্ত পাবলিক বাসে চড়তে পারে না। অনেক কষ্টে গুলশানের বাড়িতে পৌছালে মালিকের আদেশে দারোয়ান তাকে ঢুকতে দেয় না। শুরু হয় জেমির নতুন জীবন। ঠেকে ঠেকে সে শিখে জীবনের বাস্তবতা।   অভিনয়শিল্পী   আবীর হোসেন অঙ্কন - জেমি চৌধুরী  অ্যাডাম দৌলা - অমিত চৌধুরী, জেমির বাবা  মিতা চৌধুরী - আলিয়া চৌধুরী, জেমির মা  প্রমিয়া রহমান - নীনা চৌধুরী, জেমির বোন  সাজ্জাদ হোসেন রনি - বিটু, বস্তির ছেলে  আফতাব রাবিত - তানভীর, জেমির স্কুলের বন্ধু  আমিন রবিন - রফিক, ড্রাগ ব্যবসায়ী  শিমুল খান - কবির, ড্রাগ ব্যবসায়ী  ইলিয়াস মুনশি - জেমির গাড়িচালক  আবু বকর সিদ্দিকী - ফ্যাক্টরি গার্ড ১  জামাল হোসেন মামুন - ফ্যাক্টরি গার্ড ২  সাখাওয়াত হোসেন - স্কুল শিক্ষক  ওলাফ হ্যান্ডলগটেন - জার্মান ব্যবসায়ী  ম্যাগনাস স্মিদথ - আমিত চৌধুরীর ব্যবসায়িক পার্টনার  সুলতানা চৌধুরী - বিটুর মা  রেহানা আক্তার সাথী - রাধুনী  খন্দকার এমদাদুল হক - পুলিশের ওসি  নেকবর আহমেদ - ড্রাগ পাচারকারী   মুক্তি  বৈষম্য ছায়াছবিটি বাংলাদেশে মুক্তি পায় ২০১৪ সালের ২১ মার্চ ঢাকার বসুন্ধরা সিটির স্টার সিনেপ্লেক্সে। পরবর্তীতে নভেম্বর মাসে ভারতের মুম্বাইয়ে আনন্দ চিত্র মন্দির প্রেক্ষাগৃহে মুক্তি দেয়া হয়। এছাড়া বাংলাদেশে চট্টগ্রামে ২০১৫ সালের ১৮ এপ্রিল চট্টগ্রাম থিয়েটার ইনস্টিটিউটের লেকচার থিয়েটার হলে চলচ্চিত্রটির প্রিমিয়ার হয়।   সঙ্গীত  বৈষম্য ছায়াছবিটির সঙ্গীত পরিচালনা করেছেন অ্যাডাম দৌলা ও কেভিন ম্যাকলয়েড। গীত রচনা করেছেন এ. আর. রহমান বাবলু ও কিম্বল অভি। গানে কণ্ঠ দিয়েছেন কিম্বল অভি।   পুরস্কার  ৩৯তম জাতীয় চলচ্চিত্র পুরস্কার  শ্রেষ্ঠ শিশু শিল্পী - আবির হোসেন অংকন  শ্রেষ্ঠ চিত্রগ্রাহক - মোহাম্মদ হোসেন জেমী   তথ্যসূত্র    বহিঃসংযোগ       বিষয়শ্রেণী:২০১৪-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী শিশুতোষ চলচ্চিত্র
পিরোজপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের ১২৯নং আসন।  সীমানা পিরোজপুর-৩ আসনটি পিরোজপুর জেলার মঠবাড়িয়া উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ আনোয়ার হোসেন মঞ্জু জাতীয় পার্টি ১৯৮৮ এমএ জব্বার জাতীয় পার্টি ১৯৯১ মহিউদ্দিন আহমেদ বাংলাদেশ কৃষক শ্রমিক আওয়ামী লীগ ফেব্রুয়ারি ১৯৯৬ এমএ জব্বার জাতীয় পার্টি জুন ১৯৯৬ রুস্তম আলী ফরাজী বাংলাদেশ জাতীয়তাবাদী দল ২০০১ ২০০৮ আনোয়ার হোসেন বাংলাদেশ আওয়ামী লীগ ২০১৪ রুস্তম আলী ফরাজী স্বতন্ত্র ২০১৮ জাতীয় পার্টি (এরশাদ)২০২৪ শামীম শাহনেওয়াজস্বতন্ত্র   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে পিরোজপুর-৩  বিষয়শ্রেণী:পিরোজপুর জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
কুষ্টিয়া-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুষ্টিয়া জেলায় অবস্থিত জাতীয় সংসদের ৭৭নং আসন।  সীমানা কুষ্টিয়া-৩ আসনটি কুষ্টিয়া জেলার কুষ্টিয়া সদর উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৭৩ এম আমীরুল ইসলাম বাংলাদেশ আওয়ামী লীগ ১৯৭৯ শাহ আজিজুর রহমান বাংলাদেশ জাতীয়তাবাদী দল ১৯৮৬ সৈয়দ আলতাফ হোসেন ন্যাপ ১৯৮৮মো. বদরুদ্দোজা গামাজাতীয় পার্টি ১৯৯১ আবদুল খালেক চন্টু বাংলাদেশ জাতীয়তাবাদী দল ফেব্রুয়ারি ১৯৯৬সোহরাব উদ্দিন বাংলাদেশ জাতীয়তাবাদী দল জুন ১৯৯৬ আবদুল খালেক চন্টু বাংলাদেশ জাতীয়তাবাদী দল ২০০১সোহরাব উদ্দিন বাংলাদেশ জাতীয়তাবাদী দল ২০০৮ খন্দকার রশিদুজ্জামান দুদু বাংলাদেশ আওয়ামী লীগ ২০১৪ মাহবুবুল আলম হানিফ বাংলাদেশ আওয়ামী লীগ ২০১৮ মাহবুবুল আলম হানিফ বাংলাদেশ আওয়ামী লীগ২০২৪ মাহবুবুল আলম হানিফ বাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে কুষ্টিয়া-৩  বিষয়শ্রেণী:কুষ্টিয়া জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
আকড়া কৃষ্ণনগর উচ্চ বিদ্যালয় মহেশতলা , পশ্চিমবঙ্গ , ভারতবর্ষ তে অবস্থিত একটি সরকারি উচ্চ বিদ্যালয়।   ইতিহাস  আকড়া কৃষ্ণনগর উচ্চ বিদ্যালয় ১৯২৪ সালে প্রতিষ্ঠিত হয় । প্রতিষ্ঠার সময় এই বিদ্যালয়টি পশ্চিমবঙ্গ মধ্য শিক্ষা পর্ষদ এর অন্তর্গত শুধুমাত্র মাধ্যমিক বিদ্যালয় ছিল ,পরবর্তীকালে এই বিদ্যালয়টি উচ্চশিক্ষার জন্য পশ্চিমবঙ্গ উচ্চমাধ্যমিক শিক্ষা সংসদ - এর অনুমোদন লাভ করে এবং উচ্চ মাধ্যমিক বিদ্যালয়ের রূপে আত্মপ্রকাশ করে। প্রথমদিকে বিদ্যালয়টি উচ্চমাধ্যমিকের বিষয় হিসেবে কলা এবং বিজ্ঞান বিভাগ ছিল ,পরবর্তীকালে ২০১৯ সালে বাণিজ্য বিভাগও শুরু করা হয়েছে।   তথ্যসূত্র   বিষয়শ্রেণী:কলকাতার বিদ্যালয়
ক্লিপসফরসেল (সিফরএস) একটি মার্কিন প্রাপ্তবয়স্ক ভিডিও বিষয়বস্তু বিক্রয় করা ওয়েবসাইট, যা ফেটিশ সামগ্রীর জন্য পরিচিত।  এটি ২০০৩ সালে চালু হয়েছিল।  ক্লিপসফরসেল প্ল্যাটফর্মে ৭ মিলিয়ন ক্লিপস এবং ১০৫,০০০ স্বতন্ত্র বিষয়বস্তু উত্পাদকসহ এটি ইন্টারনেট জগতের বৃহত্তম ক্লিপ সাইট। মার্কিন যুক্তরাষ্ট্রের ফ্লোরিডা ভিত্তিক এই কোম্পানির বাজার বিশ্বব্যাপী।   বাজার  ক্লিপসফরসেল এর বাজারের একটি অংশ এমন ভোক্তা যারা "নিয়মিত" লোকেদের যৌন মিলন দেখার ইচ্ছা পোষণ করে। ক্লিপসফরসেলের কিছু মডেল পূর্বে ক্যামগার্ল সাইটে পারফর্ম করেছেন এবং প্রাথমিকভাবে নিজেদের পর্নোগ্রাফার হিসাবে দেখেন নি। তবে ক্লিপসফরসেল তাদের নিজের পর্নোগ্রাফিক ভিডিও বিপণনের মাধ্যমে অতিরিক্ত আয়ের একটি সুযোগ দেয়।   ফেটিস সম্পর্কিত বিষয় যখন খবরে প্রকাশিত হয়েছিল তখন তথ্যসূত্র হিসাবে মূলধারার বিনোদন ও সঙ্গীত শিল্পে ক্লিপসফরসেল নামটি ব্যবহার করা হয়।    পুরস্কার   ২০১৫ এএনএন পুরস্কার : সেরা বিকল্প ওয়েবসাইট  ২০১৪ এক্সবিআইজেড পুরস্কার : বছরের ফেটিশ সাইট  ২০১১ ভেনাস পুরস্কার : সেরা ফেটিশ ওয়েবসাইট    তথ্যসূত্র    বহিঃসংযোগ       বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি বিষয়শ্রেণী:ভিডিও হোস্টিং বিষয়শ্রেণী:মার্কিন আদিরসাত্মক ও পর্নোগ্রাফি ওয়েবসাইট বিষয়শ্রেণী:বহুভাষিক ওয়েবসাইট বিষয়শ্রেণী:ফ্লোরিডা ভিত্তিক কোম্পানি বিষয়শ্রেণী:২০০৩-এ মার্কিন যুক্তরাষ্ট্রে প্রতিষ্ঠিত
গ্রেম পিটার সোয়ান (; জন্ম: ২৪ মার্চ, ১৯৭৯) নর্দাম্পটনে জন্মগ্রহণকারী ইংরেজ ক্রিকেটার। তিনি টোসেস্টারে অবস্থিত স্পোন স্কুলে অধ্যয়ন করেন। মূলতঃ তিনি ডানহাতি অফস্পিনার এবং ডানহাতি ব্যাটসম্যান হিসেবে পরিচিত। প্রায়শঃই তিনি স্লিপে দাড়ান।   খেলোয়াড়ী জীবন  নিজ কাউন্টি নর্দাম্পটনশায়ার দলের পক্ষে ১৯৯৭ প্রথম-শ্রেণীর ক্রিকেটে অভিষিক্ত হন। এরপর ২০০৫ সালে নটিংহ্যাম্পশায়ার কাউন্টি ক্রিকেট ক্লাবে স্থানান্তরিত হন।  ২৩ জানুয়ারি, ২০০০ সালে দক্ষিণ আফ্রিকার বিরুদ্ধে একদিনের আন্তর্জাতিক ক্রিকেটে অভিষিক্ত হন সোয়ান। এরপর তিনি ইংল্যান্ড দল থেকে বাদ পড়ে যান। সাত বছর পর মন্টি পানেসারসহ দলের দ্বিতীয় স্পিন বোলাররূপে শ্রীলঙ্কা সফরে যান এবং টেস্টেও দলের নিয়মিত সদস্য হিসেবে অন্তর্ভুক্ত হন। ১১ ডিসেম্বর, ২০০৮ তারিখে ভারতের বিপক্ষে টেস্টে অভিষেক ঘটে তার। ২০০৯ সালের অ্যাশেজে ২-১ ব্যবধানে বিজয়ী দলের অন্যতম সদস্য ছিলেন।   সাফল্যগাঁথা  ডিসেম্বর, ২০০৯ সালে সোয়ান প্রথম ইংরেজ স্পিনার হিসেবে এক পঞ্জিকা বর্ষে ৫০ উইকেট লাভ করেন। ২০০৯-১০ মৌসুমে দক্ষিণ আফ্রিকা সফরে প্রথম দুই টেস্টেই ম্যান অব দ্য ম্যাচের পুরস্কার লাভ করেন। এরফলে তিনি বোলারদের বিশ্ব র‌্যাঙ্কিংয়ে তৃতীয় স্থান দখল করেন।  মার্চ, ২০১০ সালে জিম লেকারের পর প্রথম ইংরেজ অফ-স্পিনাররূপে টেস্টে ১০ উইকেট লাভ করেন। এরফলে তার দল ২০০৯-১০ মৌসুমে বাংলাদেশের বিপক্ষে প্রথম টেস্টে জয়লাভ করে। মে, ২০১০ সালে তিনি ইসিবি’র বর্ষসেরা ক্রিকেটাররূপে মনোনীত হন। ২০১১ সালে টেস্ট ক্রিকেটে এবং ওডিআইয়ে জুলাই থেকে অক্টোবর পর্যন্ত বিশ্বের ১নং খেলোয়াড় ছিলেন।  এছাড়াও, ‘ড. কমফোর্ট এন্ড দ্য লুরিড রিভেলেশন্স’ নামীয় ব্যান্ডের খণ্ডকালীন সঙ্গীতশিল্পীর ভূমিকায়ও রয়েছেন গ্রেম সোয়ান।   তথ্যসূত্র    আরও দেখুন   ইংল্যান্ড ক্রিকেট দল  অ্যালাস্টেয়ার কুক  স্টুয়ার্ট ব্রড  ইয়ন মর্গ্যান  উইজডেন বর্ষসেরা ক্রিকেটার  আইসিসি প্লেয়ার র‌্যাঙ্কিং  ২০১৩ আইসিসি চ্যাম্পিয়ন্স ট্রফি দলের তালিকা   আরও পড়ুন        বহিঃসংযোগ    Graeme Swann at ECB  Graeme Swann at CricInfo  বিষয়শ্রেণী:ইংরেজ ক্রিকেটার বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ড ক্রিকেট দলের অধিনায়ক বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:বেডফোর্ডশায়ারের ক্রিকেটার বিষয়শ্রেণী:এনবিসি ডেনিস কম্পটন পুরস্কার বিজয়ী
জোজি লা সুড়ঙ্গ হল হিমালয়ের জোজি লা গিরিপথের নীচে ভারতের কেন্দ্রশাসিত অঞ্চল লাদাখের কার্গিল জেলার সোনমার্গ ও দ্রাস শহরের মধ্যবর্তী একটি সড়ক সুড়ঙ্গ, যা বর্তমানে নির্মাণাধীন রয়েছে। ৬.৫ কিলোমিটার দীর্ঘ জেড-মোর সুড়ঙ্গের পাশাপাশি এই সুড়ঙ্গটি (যা শ্রীনগরের দিকে জোজি লা সুড়ঙ্গের ২২ কিলোমিটার আগে) শ্রীনগর ও কার্গিলের মধ্যে বছরব্যাপী সড়ক যোগাযোগ নিশ্চিত করবে, যা বর্তমানে প্রায় সাত মাস ধরে জোজি লা গিরিপথের ভারী তুষারপাতের কারণে  বন্ধ রয়েছে। এটি শ্রীনগর-কারগিল-লেহ মহাসড়কে ৩,৫২৮ মিটার (১১,৫৭৮ ফুট) উচ্চতায় অবস্থিত। জোজি লা সোনমার্গ থেকে ১৫ কিলোমিটার দূরে এবং লাদাখের দ্রাস এবং কার্গিলের সাথে একটি গুরুত্বপূর্ণ সংযোগ সরবরাহ করে, তবে শীতের সময় ভারী তুষারপাত ও তুষারপাতের কারণে শীতকালে ৬-৭ মাস (নভেম্বর থেকে মে) বন্ধ থাকে।  গিরিপথটি পার হতে ৩ ঘণ্টারও বেশি সময় লাগে, তবে সুড়ঙ্গটি সময় কমিয়ে দেবে। গিরিপথটি এলওসি-র নিকটতম এবং সন্ত্রাসীদের দ্বারা  ঝুঁকিপূর্ণ হওয়ায় এই সুড়ঙ্গটি সেনাবাহিনী ও লাদাখের জনগণের জন্য কৌশলগত ভাবে প্রয়োজনীয়। অপারেশন বাইসনের দ্বারা জোজি লা পাকিস্তানি আক্রমণকারীদের কাছ থেকে পুনরায় উদ্ধার হয়েছিল।  thumb||left|শ্রীনগর থেকে জোজি লা গিরিপথের রাস্তা |300px  জোজি লা সুড়ঙ্গ প্রকল্পটি ভারত সরকার দ্বারা জানুয়ারি ২০১৮ সালে অনুমোদিত হয় এবং এর নির্মাণকাজের সূচনা প্রধানমন্ত্রী নরেন্দ্র মোদী ২০১৮ সালের মে মাসে উদ্বোধন করেন। সুড়ঙ্গটি ইপিসি ব্যবস্থার (ইঞ্জিনিয়ারিং, সংগ্রহ, নির্মাণ) অধীনে নির্মিত হবে, যেখানে ভারত সরকার অর্থ সরবরাহ করবে এবং নির্বাহী সংস্থা নির্মাণ করবে এবং পরে প্রকল্পটি ভারত সরকারের কাছে হস্তান্তর করবে।  এর আগে এটি পিপিপি ব্যবস্থার অধীনে নির্মিত হওয়ার কথা ছিল, যেখানে বেসরকারি সংস্থাটি বিনিয়োগের করবে এবং পরে টোলের মাধ্যমে বিনিয়োগ পুনরুদ্ধার করার কথা ছিল, তবে ২০১৩ সাল থেকে পাঁচবার বিডের আহ্বান সত্ত্বেও একবারও বিড আসেনি এবং কেবল একটি ব্যক্তিগত সংস্থা আগ্রহী হলেও প্রতি ক্ষেত্রে বিড বাতিল হয়।  তথ্যসূত্র  বহিঃসংযোগ  বিষয়শ্রেণী:লাদাখের সড়ক সুড়ঙ্গ
সার্চউইকি ছিল একটি গুগল অনুসন্ধান বৈশিষ্ট্য যা লগ-ইন করা ব্যবহারকারীদের অনুসন্ধানের ফলাফল টীকা এবং পুনঃক্রম করার অনুমতি দেয়। টীকা এবং সংশোধিত ক্রম শুধুমাত্র ব্যবহারকারীর অনুসন্ধানে প্রযোজ্য, তবে একটি প্রদত্ত অনুসন্ধান ক্যোয়ারির জন্য অন্যান্য ব্যবহারকারীদের টীকা দেখা সম্ভব ছিল৷ সার্চউইকি ২০ নভেম্বর, ২০০৮-এ মুক্তি পায় এবং ৩রা মার্চ, ২০১০-এ বন্ধ হয়ে যায়। পূর্বে তৈরি করা সকল সার্চউইকি সম্পাদনা লগইন করা ব্যবহারকারীর সার্চউইকি নোট পৃষ্ঠায় সংরক্ষিত ছিল।  গুগল স্টারস সার্চউইকি প্রতিস্থাপন করেছিল। যাতে ব্যবহারকারীদের আর অনুসন্ধান ফলাফল টীকা বা পুনঃক্রম করার বিকল্প ছিলনা। পরিবর্তে, একজন ব্যবহারকারী একটি "স্টার মার্কার" এ ক্লিক করেন যা একটি নতুন অনুসন্ধানের শীর্ষে একটি তারকাচিহ্নিত ফলাফলের তালিকায় ভুক্তিটিকে উপস্থিত করে।   তথ্যসূত্র   বিষয়শ্রেণী:ইন্টারনেট অনুসন্ধান ইঞ্জিন বিষয়শ্রেণী:বন্ধ হওয়া গুগল সেবা